Эмбраэр-195

**«Эмбраэр-195»** — бразыльскі пасажырскі вузкафюзэляжны самалёт, створаны ў 2002 годзе. 

29 сакавіка 2017 году прайшлі першыя выпрабаваньні самалёта 2-га пакаленьня з ацэнкай аўтапілёта і аддаленага ручнога кіраваньня. 15 красавіка 2019 году той самалёт атрымаў лётнае пасьведчаньне ў ЗША і Эўразьвязе. Вырабляўся ў трох канфігурацыях: 1) на 120 месцаў у трох клясах па 31 (84 месцы), 34 (34 месцы) і 36 (12 месцаў) цаляў; 2) на 132 месцы па 31-й цалі; 3) на 146 месцаў па 28 цаляў.

На 2023 год самалёты «Эмбраэр-195» складалі 1/3 паветранага флёту «Белавіі», зь іх большасьць была 1-га пакаленьня.

## Беларусь
18 красавіка 2014 году кіраўнік «Белавіі» Анатоль Гусараў і старшыня Банку разьвіцьця Беларусі Сяргей Румас падпісалі дамову аб крэдытнай лініі ў 52 млн даляраў на 10 гадоў з плывучай стаўкай да 9 % гадавых. Пазыковыя сродкі прызначаліся на набыцьцё 2-х новых самалётаў «Эмбраэр-195 ЛР». 30 красавіка 2014 году ад вытворцы мелі дастаціь першы самалёт, а другі — 10 траўня. Самалёт мог перавозіць 107 пасажыраў, зь іх 96 у эканом-клясе і 11 у бізнэс-клясе. Адлегласьць палёту складала да 4000 км з хуткасьцю да 980 км/гадз. Гэтыя самалёты мелі скарыстаць для палётаў у Маскву, Мілян, Рым і Франкфурт-на-Майне.

9 красавіка 2018 году «Белавія» і ірляндзкае прадпрыемства «Паўночны авіяцыйны капітал» 
аформілі ўгоду лізінгу, паводле якой да красавіка 2019 году паставілі 2 новыя «Эмбраэры-195», а пры канцы 2019-га — яшчэ адзін. У траўні і 29 чэрвеня 2018 году ў нацыянальны аэрапорт «Менск» прыбыла па самалёце «Эмбраэр-195» з завода ў Сан-Жазэ-дус-Кампус (Бразылія). Папярэдне дамову пра іх набыцьцё «Белавія» і «Эмбраэр» заключылі на 52-м Міжнародным авіясалёне Лё-Буржэ (Францыя). На іх куплю пазычылі Банк разьвіцьця Беларусі і Нацыянальны банк гаспадарча-грамадзкага разьвіцьця (Бразылія). У эканом-клясе салёна крэслы месьціліся па 2 з кожнага боку, а ў бізнэс-клясе — ў канфігурацыі 2 + 1.

20 лютага 2020 году кіраўнік «Белавіі» Гусараў і старшыня ірляндзкага холдынгу «АэрКап» Філіп Скрагз падпісалі дамову аб лізінгу 3-х новых самалётаў «Эмбраэр-195» 2-га пакаленьня. Іх даставілі з завода ў сьнежні 2020 году, а таксама ў сакавіку і красавіку 2021 году. Такі самалёт мог перавезьці 125 пасажыраў, зь іх 116 у эканом-клясе і 6 у бізнэс-клясе. Іх мелі скарыстаць пры палётах у Астану і Сочы, а таксама ў Амстэрдам, Барсэлёну, Лёндан, Мюнхэн і Парыж. Параўнальна з самалётам 1-га пакаленны новы меў павялічанае крыло і больш ашчадны рухавік, што дазваляла панізіць выдатак паліва на 25,4 %. Таксама выкіды вокісу азоту былі на 35 % меншымі, а вуглякіслага газу — на 50 %. Пасьля 1-й пастаўкі 24 сьнежня 2020 году «Белавія» стала 8-м паветраным перавозчыкам з самалётамі «Эмбраэр» 2-га пакаленьня. «Эмбраэр Е195-Е2» меў далёкасьць палёту ў 4815 км, што было на 555 км больш чым у адпаведнай мадэлі 1-га пакаленьня. Таксама самалёт 2-га пакаленьня патрабаваў на 30 % менш на афарбоўку, выкідваў на 15 % менш лятучых арганічных злучэньняў і меў на 65 % меншую шумлівасьць. Максімальная ўзьлётная вага складала 62 тоны. Найбольшая вышыня палёту — 12 497 мэтраў, а найбольшая хуткасьць — 870 км/гадз. Яго даўжыня складала 41,6 м, вышыня — 10,8 м, а размах крыла — 35,1 м. Таксама самалёт 2-га пакаленьня меў 75 % новых прыладаў параўнальна з папярэднікам. Верхнія багажныя аддзяленьні зьмяшчалі на 97 % больш рэчаў, што дазваляла зьмясьціць ручную паклажу. Пад друхмясцовым сядзеньнем было магчыма пакласьці валізку. Першыя выпрабаваньні ў Бразыліі прайшлі 29 сакавіка 2017 году, калі цягам 2-х гадзінаў палёту экіпаж ацэньваў аўтапілёт і аддаленае ручное кіраваньне. 15 красавіка 2019 году самалёт атрымаў пасьведчаньне ад Фэдэральнай авіяцыйнай управы ЗША (ФАУ ЗША) і Эўрапейскага агенцтва авіяцыйнай бясьпекі (ЭААБ).

На 2023 год паветраны флёт «Белавіі» меў сярод 29 самалётаў 10 «Эмбраэраў-195», зь іх тры 2-га пакаленьня.

## Крыніцы

## Вонкавыя спасылкі
* 

Катэгорыя:Пасажырскія самалёты
Катэгорыя:Зьявіліся ў 2002 годзе
Катэгорыя:Транспарт у Бразыліі